open-index/open-wikipedia-markdown huggingface dataset:
Iura novit curia

**Iura novit curia** (lat. "súd pozná právo") je zásada rímskeho práva (ktorá je ale platná dodnes), podľa ktorej počas (občianskeho súdneho) konania právne predpisy nie sú predmetom dokazovania, pretože ich súd musí poznať. Dokazovať sa musia len relevantné skutočnosti.

Táto veľmi dôležitá zásada sa nevzťahuje len na predmet dokazovania zákonných noriem, ale určuje aj zodpovednosť súdu za jeho konanie a úradný postup - teda aj prípadné pochybenia. Jednoducho povedané, súd si musí byť vedomý toho, aký účinok a dopad majú jeho jednotlivé rozhodnutia resp. úradný postup na hmotnoprávne a procesnoprávne postavenie účastníka konania. 

Z judikatúry Ústavného súdu Slovenskej republiky:

*S ohľadom na zásadu *'iura novit curia** sa ústavný súd nemôže považovať za viazaného právnou kvalifikáciou, ktorú skutkovému základu veci dal navrhovateľ alebo druhý účastník konania. Nemôže sa preto vzdať posúdenia návrhu podľa článku ústavy alebo jeho odseku len preto, že ho navrhovateľ výslovne neoznačil. Tým viac tak nemôže urobiť, ak systematika ústavy nevyžaduje nevyhnutne taký výklad, že každým jej ustanovením sa osobe priznáva osobitné právo alebo sloboda (PL. ÚS 43/95).''

''Súd musí pri rozhodovaní o zastavení konania o návrhu takéhoto navrhovateľa z dôvodu litispendencie podľa § 83 Občianskeho súdneho poriadku prihliadať aj na to, aké dôsledky toto jeho rozhodnutie môže mať s ohľadom na súvisiace hmotné (§ 149 ods. 4 Občianskeho zákonníka) a procesné predpisy (§ 96 ods. 1 a 3 Občianskeho súdneho poriadku) a na jeho vlastnícke právo k veciam, ktoré boli predmetom bezpodielového spoluvlastníctva. Zásada **iura novit curia*' totiž neznamená len to, že súd pozná právo, ale aj to, že si je zároveň vedomý účinkov, ktoré právo v podobe, v ktorej ho súd aplikuje, vyvoláva vo vzťahu k procesnoprávnemu alebo hmotnoprávnemu postaveniu nositeľa práva na súdnu ochranu svojich práv.(Nález Ústavného súdu Slovenskej republiky sp. zn. I. ÚS 59/00 z 20. decembra 2001)*

Kategória:Latinské právnické výrazy
Telavivské metro

thumb|Mapa telavivského metra

**Telavivské metro** je plánovaný systém ľahkého metra v najväčšej izraelskej metropolitnej oblasti Tel Avivu.

Prvé plány sa objavili v polovici 60. rokov 20. storočia a v roku 1967 bola otvorená prvá stanica. Finančné komplikácie projekt zastavili a prvá stanica ostala jedinou stanicou v Tel Avive, odpojená od ostatných druhov dopravy.

V roku 2000 sa objavili nové plány. V súčasnosti je schválených prvých 22 km tratí červenej linky, pričom začiatok stavby sa predpokladá v roku 2008-2009. Predpokladá sa, že linka bude otvorená v prvom štvrťroku 2014.

Tel Aviv by sa mal stať štvrtým mestom na Blízkom východe, ktoré bude mať systém podzemnej rýchlodráhy. Prvým bola Haifa so systémom Karmelit otvoreným v roku 1959, metro v Káhire bolo otvorené v roku 1987. Dubaj plánuje otvoriť svoje metro v roku 2009.

## Plánované linky
### Červená linka
Asi 10 km z 22 km červenej linky má byť pod zemou, zvyšok nad zemou ako ľahká železnica alebo električková trať. Plánuje sa 33 staníc, z toho 10 pod zemou s priemernou vzdialenosťou medzi stanicami 500 metrov pod zemou a 1 km nad zemou.

### Zelená linka
Zelená, druhá linka sa plánuje v dĺžke 14 km, prechádzať má zo západu do centra Tel Avivu. Pod zemou sa má nachádzať iba segment v Tel Avive.

### Žltá linka
Tretia, žltá linka je v štádiu plánovania. Jej dĺžka má byť 24 km a väčšinou nad zemou.

### Fialová linka
Štvrtá, fialová linka je tiež v štádiu plánovania, dĺžka by mala byť 12 km, väčšina nad zemou.

Kategória:Doprava v Tel Avive
Kyjov

**Kyjov** môže byť:
* obec
**obec na Slovensku v okrese Stará Ľubovňa, pozri Kyjov (okres Stará Ľubovňa)
**obec v Česku v okrese Havlíčkův Brod, pozri Kyjov (okres Havlíčkův Brod)
**obec v Česku v okrese Žďár nad Sázavou, pozri Kyjov (okres Žďár nad Sázavou)
**mesto v Česku v okrese Hodonín, pozri Kyjov (okres Hodonín)
* vrch
**vrch (821,1 m n. m.) vo Vihorlatských vrchoch, pozri Kyjov (vrch vo Vihorlatských vrchoch)
**vrch (702 m n. m.) v Česku v Českomoravskej vrchovine, pozri Kyjov (vrch v Českomoravskej vrchovine)
*osada na Slovensku, pozri Kyjov (okres Vranov nad Topľou)
*prítok Ondavy, pozri Kyjov (potok)
Zápas storočia (šach)

**Zápas storočia** bol šachový zápas medzi družstvami Sovietskeho zväzu a zvyšku sveta, ktorý sa hral v Belehrade v roku 1970. Zápas sa hral na 10tich šachovniciach v štyroch kolách.

Zostava ZSSR:
*1. Boris Spasskij
*2. Tigran Petrosian
*3. Viktor Korčnoj
*4. Lev Polugajevskij
*5. Jefim Geller
*6. Vasilij Smyslov
*7. Mark Tajmanov
*8. Michail Botvinnik
*9. Michail Taľ
*10. Paul Keres
*náhradníci: Leonid Štejn, David Bronštejn

Zostava výberu sveta:
*1. Bent Larsen – Dánsko
*2. Robert Fischer – USA
*3. Lajos Portisch – Maďarsko
*4. Vlastimil Hort – Česko-Slovensko
*5. Svetozar Gligorič – Juhoslávia
*6. Samuel Reshevsky – USA
*7. Wolfgang Uhlmann – NDR
*8. Milan Matulovič – Juhoslávia
*9. Miguel Najdorf – Argentína
*10. Borislav Ivkov – Juhoslávia
*náhradníci: Fridrik Ólafsson – Island, Klaus Darga – NSR
*nehrajúci kapitán: Max Euwe – Holandsko

Pred začiatkom súťaže vznikol v družstve sveta problém ohľadom toho, kto bude hrať na 1. šachovnici. Pôvodne bol na 1. šachovnicu nasadený Američan Robert Fischer. Proti tomu však vystúpil dánsky veľmajster Bent Larsen, ktorý argumentoval tým, že jeho turnajové výsledky sú v posledných rokoch lepšie, ako Fischerove. Fischer nakoniec dosť prekvapujúco ustúpil a prepustil 1. šachovnicu Larsenovi.

1. kolo vyhrali hráči ZSSR 5½:4½, 2. kolo 6:4 a získali trojbodový náskok. V 3. kole však svet "zabral" a vyhral 6:4. vo 4. kole nastúpil v každom družstve jeden náhradník, Spasského nahradil Štejn, Reshevského Ólafsson. Toto kolo sa po napínavom priebehu skončilo nerozhodne 5:5, čím si družstvo ZSSR udržalo tesné vedenie.

Celkový výsledok: ZSSR - zvyšok sveta 20½:19½

Výsledky na jednotlivých šachovniciach:
*1. Spasskij – Larsen 1:1, =1
**Štejn – Larsen 0:1
*2. Petrosian – Fischer 0:2, =2
*3. Polugajevskij – Hort 0:1, =3
*4. Korčnoj – Portisch 0:1, =3
*5. Geller – Gligorič 1:0, =3
*6. Smyslov – Reshevsky 1:1, =1
**Smyslov – Ólafsson 1:0
*7. Tajmanov – Uhlmann 2:1, =1
*8. Botvinnik – Matulovič 1:0, =3
*9. Taľ – Najdorf 1:1, =2
*10. Keres – Ivkov 2:0, =2

Kategória:Šachové súťaže
Simple Instant Messenger

right|Logo

**Simple Instant Messenger** alebo **SIM** je slobodný multiplatformový klient na instant messaging pre Linux, Mac OS X a Windows.

SIM podporuje nasledovné protokoly:
* OSCAR pre podporu ICQ a AIM
* XMPP
* LiveJournal
* .NET Messenger Service známy aj ako MSN
* Yahoo!

Kategória:Slobodný softvér
Kategória:Komunikačný softvér
Chaco (argentínska provincia)

**Chaco** je provincia na severe Argentíny. Hlavné mesto provincie je Resistencia.

Provincia hraničí na severe s provinciou Formosa, na východe s provinciou Corraientes a štátom Paraguaj, na juhu s provinciou Santa Fe, na juhozápade s provinciou Santiago del Estero a na severozápade s provinciou Salta.

## Iné projekty

## Externé odkazy
* Dejiny provincie 


Kategória:Provincie v Argentíne
Babelsberg Observatorium

**Babelsberg Observatorium** je observatórium v Nemecku (+13°6,5'; +52°24,4'; 82 m); spolu s ďalšími patrí k ústavu Zentralinstitut für Astrophysik. Zaoberá sa pozičnou astronómiou, fotometriou hviezd, mimogalaktickou astronómiou a kozmológiou. 

## Vybavenie
* 65 cm vizuálny refraktor, 
* 70 cm a 52 cm reflektor, 
* 25/31 cm Schmidtova komora

Kategória:Astronomické observatóriá v Nemecku
Kategória:Stavby v Brandenbursku
Admitancia

**Admitancia** je v elektrotechnike prevrátená hodnota impedancie. Vyjadruje zdanlivú elektrickú vodivosť elektrotechnických súčiastok a fázový posun napätia voči prúdu pri prechode harmonického striedavého prúdu danej frekvencie.
 
*Značka*: Y\,\!

*Základná jednotka*: Siemens, skratka S 

*Ďalšie jednotky*: rovnaké ako pre vodivosť

*Výpočet*: Y = 1 / Z\,\!, kde **Z** je impedancia súčiastok

## Ďalšie významy
Všeobecne vyjadruje prenosovú vlastnosť; napríklad v mechanických systémoch je to miera úmernosti medzi vynaloženou silou a reakciou systému. Iný význam je admitancia medzi gravitačným poľom a topografiou v gravimetrii. Z pozorovanej admitancie v geofyzike a planetológii je možné usudzovať vnútornú stavbu planetárnej kôry alebo štruktúry plášťa.

*Výpočet*: Z_l = C_{lm} / t_{lm} \,\!, kde **C** reprezentuje gravitačný potenciál, **t** topografiu a **<sub>l</sub>** meradlo signálu.

## Referencie

## Pozri aj
* Elektrina
* Impedancia
* Induktancia
* Reaktancia
* Kondenzátor
* Cievka
* Elektrický odpor

Kategória:Elektrotechnika
Kategória:Elektromagnetizmus
Šance

**Šance** môže byť:
*množné číslo slova šanca
*šiance
*osada obce:
** Vrbovce (bývalý názov U Sabotů), pozri Šance (Vrbovce)
** Moravské Lieskové, pozri Šance (Moravské Lieskové)
** Mosty u Jablunkova, pozri Šance (Mosty u Jablunkova)
*vodná nádrž v Česku, pozri Šance (priehrada)
*vrch v Česku:
**Šance (515 m n. m.)
**Šance (381 m n. m.)
*rozhľadňa v Jukubčoviciach v meste Hradec nad Moravicí, pozri Šance (rozhľadňa)
*štvoruhoľníkový valový (šiancový) areál medzi obcami Skřipel a Osov, archeologická lokalita, pozri Šance (Skřipel)
*doplnková hra českej lotériovej hry Sportka
Cesta I. triedy 54 (Slovensko)

**Cesta I. triedy 54** (*I/54*) je cesta I. triedy na západnom Slovensku, ktorá prechádza územím okresu Nové Mesto nad Váhom. Na území Slovenska meria  a nadväzuje na I/54 z Česka. Po križovaní s I/61 pokračuje k diaľnici D1, kde končí križovatkou.

## Priebeh
Na Slovensku prechádza od hraničného priechodu Moravské Lieskové na juhovýchod cez osadu Šance údolím potoka Klanečnica, popri osadách Plevovec a Bučkovec a odbočke do osady Cetuna (III/1242). Ďalej nasleduje odbočka do obce Moravské Lieskové (III/1220) a potom aj križovatka s cestou III/1241. Potom odbočuje cesta II/581 a cestná komunikácia prechádza intravilánom mesta Nové Mesto nad Váhom. Na významnej križovatke sa stretáva s cestami II/504 a III/1220, nadjazdom prekonáva železničnú trať Bratislava – Žilina a pripája sa na cestu I/61.

## Zdroj
* Miestopisný priebeh cestných komunikácií (Slovenská správa ciest)

54
54
Troostit

**Troostit** je štruktúrna zložka sústavy Fe-Fe<sub>3</sub>C. Vzniká v oceli, pri nedokonalom rozpade austenitu na perlit počas chladnutia. Vytvára jemnú sieťovanú štruktúru viditeľnú iba pod silným mikroskopom.

Kategória:Štruktúrne zložky ocele a liatiny
Saľut 3

**Saľut 3** (**OPS-2** alebo **Almaz 2**; ) bola vojenská vesmírna stanica vypustená nosnou raketou Proton 25. júna 1974. Išlo, po Saľute 2, o druhú stanicu programu Almaz, ktorej skutočný význam bol krytý programom Saľut.

Po štarte dosiahla výšku 219 - 270 km a jej finálna orbitálna výška bola 268 - 272 km. Saľut 3 mal celkovou váhu v rozmedzí 18 - 19 ton. Mala dva solárne panely umiestnené bočne v strednej časti stanice a oddeliteľné záchranné moduly pre návrat dát zo skúšok materiálov. Iba jednému z dvoch letov Sojuzov, Sojuz 14, sa podarilo vstúpiť na palubu. Druhému letu, Sojuz 15, sa nepodarilo so stanicou úspešne spojiť. Napriek tomu bol Saľut 3 celkovo hodnotený ako úspech. Stanica skončila svoju púť 24. januára 1975, keď zhorela v atmosfére.

## Lety k stanici
Ku kozmickej stanici boli vyslané dve kozmické lode.

## Pozri aj
* Saľut
* Mir
* ISS

Kategória:Program Saľut
Kategória:Zaniknuté kozmické stanice
Kategória:Kozmonautika v 1974
Saľut 2

**Saľut 2** (**OPS-1** alebo **Almaz 1**; ) bola kozmická stanica vypustená 3. apríla 1973. Nebola to stanica rovnakého programu ako Saľut 1, ale bola súčasťou vojenského programu staníc Almaz. Označenie Saľut 2 malo zakryť skutočný účel stanice. Tá mala overiť možný vojenský prínos týchto staníc. Napriek úspešnému vypusteniu začala stanica počas dvoch dní strácať tlak a kontrola letu zlyhala. 11. apríla stanica stratila 4 solárne panely a všetku energiu. Saľut 2 vstúpil znovu do atmosféry 28. mája 1973, kde zhorel.

## Pozri aj
* Saľut
* Mir
* ISS

Kategória:Kozmické stanice
Kategória:Program Saľut
Kategória:Kozmonautika v 1973
Klin (nástroj)

**Klin** je pracovná pomôcka (jednoduchý stroj, ktorého jedinou časťou je teleso s prierezom v tvare trojuholníka), vyrobená z dreva, ocele alebo iného vhodného materiálu, používaná na rôzne účely, napr. v stavebných procesoch na dotiahnutie, fixovanie, rozopretie, upevnenie, štiepanie a pod.

## Iné projekty

## Externé odkazy
* 

Kategória:Jednoduché mechanizmy
Severné Porýnie-Vestfálsko

**Severné Porýnie-Vestfálsko** (, skratka *NRW*) je najľudnatejšia, najzápadnejšia a štvrtá najväčšia spolková krajina Nemecka. Jej hlavným mestom je Düsseldorf, ale najväčšie dve mestá sú Kolín nad Rýnom a Dortmund. Ďalšími veľkými mestami sú Essen, Bonn, Duisburg. Severné Porýnie-Vestfálsko je priemyselnou základňou Nemecka.

Spolková krajina susedí v rámci Nemecka s Dolným Saskom na severe a východe, s Hesenskom na juhovýchode a so spolkovou krajinou Porýnie-Falcko na juhu. Na západe hraničí s Belgickom a Holandskom.

## Administratívne členenie

### Vládne obvody
Spolková krajina Severné Porýnie-Vestfálsko sa člení na 5 vládnych obvodov (Regierungsbezirke). 

### Okresy
Vyššie vymenovaných 5 vládnych obvodov sa ďalej člení na 30 okresov (*Kreise*) a 22 miest bez okresu (*Kreisfreie Städte*), čiže miest na úrovni okresu.
Na rozdiel od iných spolkových krajín sa v tejto spolkovej krajine nazývajú krajinské okresy (*Landkreise*) len okresy (*Kreise*).

### Städteregion
*Städteregion Aachen* je zvláštny druh združenia miest v Nemecku. Ide o typ spojenia okresu a mesta bez okresu. Städteregion Aachen bolo vytvorené 21. októbra 2009, kedy nahradilo okres Aachen.  

### Mestá bez okresu

## Osobnosti
*  Ludwig van Beethoven (1770 – 1827), skladateľ
*  Wilhelm Conrad Röntgen (1845 – 1923), fyzik
*  Heinrich Heine (1852 – 1856), spisovateľ
*  Hermann Emil Fischer (1852 – 1919), chemik
*  Michael Schumacher (* 1969), pilot F1
*  Mesut Özil (* 1988), futbalista
*  Nena (* 1960), speváčka

## Iné projekty

## Externé odkazy
* Oficiálny web spolkovej krajiny Severné Porýnie-Vestfálsko
Almaz

[thumb|Stanica Almaz v kozmickom pavilóne na [Výstava úspechov národného hospodárstva|Výstave úspechov národného hospodárstva v Moskve]]

**Program Almaz** (Алмаз – „diamant“) bola séria vojenských vesmírnych staníc vyslaných do vesmíru Sovietskym zväzom krytý programom Saľut. Do vesmíru boli vyslané tri stanice Almaz.

Okrem prieskumného zariadenia mali stanice tiež 23mm letecký kanón Nudelmann (podľa iných zdrojov 30mm kanón Nudelmann NR-30). Saľut 3 uskutočnil úspešný test streľby na družicu.

Kategória:Program Saľut
Kategória:Kozmické stanice
Meklenbursko-Predpomoransko

**Meklenbursko-Predpomoransko** () je spolková krajina na severe Nemecka. Hlavným mestom krajiny je Schwerin. Krajina sa sformovala na základe hraníc historických území Meklenbursko a Západné Pomoransko po druhej svetovej vojne, v roku 1952 bola rozdelená a po zjednotení Nemecka v roku 1990 opäť spojená.

Rozlohou je Meklenbursko-Predpomoransko šiesta najväčšia spolková krajina a podľa hustoty obyvateľstva posledná.

## Iné projekty
Šlezvicko-Holštajnsko

**Šlezvicko-Holštajnsko** () je spolková krajina na severe Nemecka.
Vybojovaná od Dánska s pomocou Rakúska v 19. storočí.

thumb|Hanoversko, Šlezvicko-Holštajnsko a malé severonemecké štáty, 1890

## Administratívne členenie
300px

Slobodný štát Šlezvicko-Holštajnsko sa člení na:
* 11 vládnych obvodov:
# Dithmarschen 
# Herzogtum Lauenburg 
# Nordfriesland 
# Ostholstein 
# Pinneberg 
# Plön 
# Rendsburg-Eckernförde 
# Schleswig-Flensburg
# Segeberg
# Steinburg 
# Stormarn

* 4 mestá bez okresu:
# Kiel (KL)
# Lübeck (HL)
# Neumünster (NMS)
# Flensburg (FL)

## Pozri aj
* Administratívne členenie Nemecka

## Iné projekty
Espeon

**Espeon** je psychický Pokémon, vyvíjajúci sa z Eeveho pomocou šťastia. Espeon je takzvaný *Slnečný Pokémon* (*Sun Pokémon*). Je ružovej farby a pripomína líšku. Espeon pochádza z druhej generácie Pokémonov. Je to verný Pokémon. Jeho brat je Pokémon Umbreon. Espeon útočí útokmi ako Rýchly útok () alebo Poklad ( - iby v Pokémon hrách Diamond a Pearl).

* 196 : Espeon ( po japosnky *Eifi* )
* Ability : *Synchronize* - keď je Espeon otrávený, popálený, zparalizovaný, tak súper oproti tiež.

Espeonove typové výhody :
* Bojoví ( *Fightning* ) - Mankey, Makuhita, Machop, Hitmontop...

Espeonove typové slabosti :
* Temní ( *Dark* ) - Mightyena, Umbreon, Absol, Darkrai...
* Duší ( *Ghost* ) - Gastly, Banette, Duskull, Gengar...
* Hmyzí ( *Bug* ) - Butterfree, Beautfly, Ninjask, Spinarak...

Kategória:Pokémon
Pikachu

**Pikachu** ( – Pikačú, ) je Pokémon – fiktívna postava z hier, mangy, zbieracích kariet, anime a ďalších médií vytvorených Satošim Tadžirim s názvom *Poketto Monsutta* alebo skrátene *[[Pokémon]]*.

## Charakteristika
Pikachu je malý, ale silný pokémon, ktorý býva často opisovaný ako elektrická myš. Je žltej farby s červenými lícnymi vačkami, z ktorých vydáva elektrinu. Je veľmi rýchly a dobre si rozumie s ostatnými pokémonmi. Ako aj jeho predchodca Pichu, aj Pikachu najradšej pojedá jablká. Pokiaľ nie je v ohrození, správa sa väčšinou ako milý a priateľský pokémon.

Pikachu patrí do prvej generácie pokémonov, takže sa po prvýkrát objavil už v úplne prvých Pokémon hrách – Pokémon Red a Blue, ktoré sa odohrávajú v regióne Kanto. Odvtedy bolo možné chytiť alebo nejako inak získať Pikachua v každej Pokémon hre, ktorá kedy vyšla. Pikachua však najviac preslávil anime seriál, v ktorom vystupoval ako prvý pokémon hlavného protagonistu, Asha Ketchuma z mesta Pallet, a zároveň sa doposiaľ objavil vo všetkých epizódach.

Pikachu je druhou vývojovou fázou Pichua, z ktorého sa vyvinul vďaka tomu, že bol šťastný. Ďalej sa pomocou Hromového kameňa () dokáže premeniť na oveľa väčšiu elektrickú myš – na Raichua. Pikachu na vyšších úrovniach na nepriateľov útočí silnými útokmi ako sú napríklad *Blesk* () alebo *Železný chvost* (). Dvojnásobné zranenie Pikachuovi spôsobujú útoky zemného typu.

## Externé odkazy
* Pikachu na [bulbapédii](http://bulbapedia.bulbagarden.net/wiki/Pikachu_(Pokémon)) 

Kategória:Pokémon
Chaco

**Chaco** môže byť:
*provincia v Argentíne, pozri Chaco (argentínska provincia)
*región v Paraguaji, pozri Chaco (región)
*bývalý department v Paraguaji, od roku 1992 súčasť departmentu Alto Paraguay
*indiánsky kmeň v Paraguaji, pozri Chaco (kmeň)
*historická indiánska kultúra v Novom Mexiku v USA, pozri Kultúra Chaco
*značka atletickej obuvi, pozri Chaco (obuv)
*toolkit pre programovací jazyk Python, pozri Chaco (toolkit)
*suite algoritmov, pozri Chaco (algoritmus)

## Pozri aj
*Gran Chaco
*Chaco Culture National Historical Park, park v Novom Mexiku
*Chaco Canyon, údolie v Novom Mexiku
Pokémon Emerald

**Pokémon Emerald** je v poradí dvanástou hrou zo série videohier Pokémon vydaných v Japonsku, a jedenástou v Severnej Amerike a Európe. Titul je vylepšenou verziou predchádzajúcich dvoch hier Pokémon Ruby a Pokémon Sapphire. Hra bola vydaná 16. septembra 2004 v Japonsku ako *Pocket Monsters Emerald* (*Poketto Monsuta Emerarudo*). V Severnej Amerike a Hongkongu bol titul vydaný 1. mája 2005, v Austrálií 9. júna 2005 a v Európe 21. októbra 2005.

## Gameplay
Pokémon Emerald je vylepšená verzia hier Pokémon Ruby a Sapphire, ako je napríklad Pokémon Crystal vylepšená verzia hier Pokémon Gold a Silver. V Pokémon Emerald majú na rozdiel od hier Ruby a Sapphire Pokémoni krátke animácie (ako to bolo v hre Pokémon Crystal). Navyše titul disponuje vylepšeným grafickým spracovaním a obsahuje nových Pokémonov. 

Hráč začína v mestečku Littleroot. Na začiatku hry je Professor Birch napadnutý divým Pokémonom Zigzagoon. Ak mu hráč pomôže, dostane na výber z nasledovných Pokémonov:
* Treecko ( *Grass* ) – trávový
* Torchick ( *Fire* ) – ohnivý
* Mudkip ( *Water* ) – vodný
Potom už môže hráč chytať a trénovať Pokémonov, ktorých nájde. Navyše je tu ešte jeden háčik. Teamy *Magma* a *Aqua*, sa chystajú zmocniť sa dvoch legendárnych Pokémonov Groudon a Kyogre. To sa im však nepodarí a namiesto toho ich rozzúria. Groudon a Kyogre začnú spolu bojovať, čo vyvolá neznesiteľnú zmenu počasia - silnú búrku striedajúcu sa s horúčavami a suchom. Úlohou hráča je navštíviť *Sky Pillar* a prebudiť legendárneho Pokémona Rayquaza, ktorý konflikt vyrieši a umierni ich. 

Počas hry sa hráč snaží nazbierať všetkých osem odznakov, ktoré dostane postupne, za porazenie všetkých Gym Leaderov. Ak sa mu to podarí, čaká naňho Hoennská liga, v ktorej sa nachádzajú len tí najlepší tréneri. Po porazení členov elitnej štvorky aj šampióna sa hráč stane najlepším trénerom Pokémonov v Hoenne. Ale stále je tu čo robiť. Chlapík menom *Scott* vás zavezie na ostrov *Battle Frontier* kde sa konajú rôzne súťaže, ktorých sa možno zúčastniť.  

Ďalším obľúbeným cieľom je kompletizovanie PokéDexu, čo znamená, že sa hráč snaží nazbierať všetkých Pokémonov, ktorí sa v hre nachádzajú (v tomto prípade od #252 do #386). 

## Prijatie
Pokémon Emerald bol celkovo veľmi dobre prijatý. Herný server Gamespot udelil hre hodnotenie 7.5. Emerald sa stal v roku 2005 druhou najpredávanejšou hrou v Spojených štátoch, kde bolo predaných vyše 6.32 miliónov kópií, čím sa titul stal treťou najpredávanejšou hrou pre hernú konzolu Game Boy Advance.

## Pozri aj
* Pokémon Ruby a Pokémon Sapphire

## Referencie

Kategória:Pokémon
Kategória:Videohry
Kategória:Počítačové hry pre viacerých hráčov
Josef Bradna

**Josef Bradna** (* 10. september 1957, Praha) je český herec.

Hral napríklad vo filme Hostel.

## Filmografia
* 1995 – *Playgirls*
* 1995 – *Playgirls II* ako Karát
* 1999 – *Klemperer – Ein Leben in Deutschland* ako Oschatz
* 2003 – *Sams in Gefahr* ako Edgar Dormann
* 2005 – *Hostel* ako mäsiar

## Externé odkazy
* 
* 

Kategória:Českí filmoví herci
Kategória:Osobnosti z Prahy
Cesta I. triedy 57 (Slovensko)

**Cesta I. triedy 57** (*I/57*) je cesta I. triedy na severozápadnom Slovensku, prechádza územím okresov Trenčín a Ilava. I/57 sa začína hraničnom priechode Horné Srnie ako pokračovanie I/57 z Česka. Jej celková dĺžka je 12,173 km.

## Priebeh
Na naše územie vstupuje cez hraničný priechod Horné Srnie vo Vlárskom priesmyku (284 m n. m.) a vedie údolím riečky Vlára na juhovýchod. Prechádza cez osady Rybníky a Rajkovec a tiež okrajom intravilánu obce Horné Srnie, kde odbočujú len miestne komunikácie. Potom pokračuje východným okrajom mesta Nemšová, kde najprv odbočuje cesta III/1869 do centra mesta, potom sa križuje s cestou II/507. 

Následne mostom prekonáva koryto Váhu a mimoúrovňovo sa križuje s diaľnicou D1 na výjazde *Nemšová*. Napokon vstupuje do okresu Ilava, nadjazdom míňa železničnú trať Bratislava – Žilina a medzi mestom Dubnica nad Váhom a miestnou časťou Príles obce Trenčianska Teplá sa pripája na cestu I/61.

## Zdroj
* Miestopisný priebeh cestných komunikácií (Slovenská správa ciest)

57
57
57
Cesta I. triedy 49 (Slovensko)

**Cesta I. triedy 49** (*I/49*) je cesta I. triedy v severozápadnej časti Slovenska, ktorá prechádza výhradne územím okresu Púchov. Na území Slovenska meria . Do Česka pokračuje pod rovnakým označením ako I/49. V budúcnosti bude kopírovaná R6.

## Priebeh
Na území Slovenska začína v Lyskom priesmyku, na hraničnom priechode Lysá pod Makytou, odkiaľ pokračuje najprv na severovýchod. Sleduje tok potoka Lysky, prechádza osadou Strelenka a následne míňa odbočku do osady Dešná (III/1935). Potom pokračuje východným smerom cez obec Lysá pod Makytou, postupne sa stáča na juhovýchod a prebieha údolím riečky Biela voda. Odbočuje cesta III/1936 do obce Lazy pod Makytou, prechádza obcou Lúky a následne opäť odbočuje cesta III/1938 do obce Vydrná. Ďalej prechádza obcami Záriečie a Mestečko, tu odbočuje najprv cesta III/1939 do osady Zbora, potom aj cesta III/1940 do osady Mostište a cestná komunikácia prechádza obcou Dohňany. Vzápätí cesta I/49 vstupuje na územie mesta Púchov, najprv prechádza mestskou časťou Vieska-Bezdedov, následne vedie aj intravilánom mesta, kde sa na významnej križovatke stretáva s cestou II/507. Pokračuje po novovybudovanom obchvate mesta na ľavom brehu Váhu severojužným smerom, ďalej pretína pôvodnú (starú) cestu I/49 (v súčasnosti kategorizovaná ako I/49a) a z východu obchádza obec Beluša. Napokon sa križuje s cestou I/61 a diaľničným privádzačom sa pripája na diaľnicu D1.

## Zdroje
* Miestopisný priebeh cestných komunikácií (Slovenská správa ciest)

49
49
Dubnička

**Dubnička** môže byť:

* obec v okrese Bánovce nad Bebravou, pozri Dubnička (obec)
* sídlisko v Bánovciach nad Bebravou, pozri Dubnička (sídlisko)
* potok na Slovensku, prítok Bebravy, pozri Dubnička (prítok Bebravy)
* prítok Nitry, pozri Dubnička (prítok Nitry)
* priezvisko, pozri Dubnička (priezvisko), napr.:
** Ivan Dubnička, slovenský kulturológ, politológ a pedagóg
** Ján Dubnička, viacero osôb
** Vilém Dubnička (* 1976), český divadelný režisér a herec
** Martina Dubničková, slovenská farmaceutička a vysokoškolská pedagogička

## Pozri aj
* Dubnica
Óm mani padmé húm

[vpravo|náhľad|Mantra napísaná [Tibetské písmo|tibetským písmom]]

**Óm mani padmé húm** (sanskrit: ओं मणिपद्मे हूं, IPA: [õːː məɳipəd̪meː ɦũː]) je mantra používaná v budhizme. Ide o šesťslabičnú mantru bódhisattvu Avalókitéšvaru (sanskrit, tib. Čänräzig). Je to jedna z najznámejších mantier. Každá jej slabika očisťuje špecifickú rušivú emóciu. 

Táto mantra má mnoho podôb, ktoré závisia na škole budhizmu, v ktorej sa používa, ako aj na učiteľovi (tib. láma). Najčastejšie používané sú:
* *Om mani padme hum*
* *Om mani päme hung*

Význam tejto mantry v sebe obsahuje mnohé princípy budhizmu. Vo všeobecnosti ju môžeme preložiť takto:
* ómtelo, ducha a slová Budhu 
* manicestu učenia
* padmémúdrosť cesty
* húmspojenie múdrosti a kráčania po ceste

## Význam

## Iné projekty

Kategória:Budhizmus
Svinica

**Svinica** môže byť:

* obec v okrese Košice-okolie, pozri Svinica (okres Košice-okolie)
* dedina v Chorvátsku, pozri Svinica (Chorvátsko)
* pravostranný prítok Bebravy, pozri Svinica (prítok Bebravy)
* vrch vo Vysokých Tatrách, pozri Svinica (vrch)
* chránené územie, pozri Svinica (prírodná pamiatka)

## Pozri aj
* Svinice
Hydina

**Hydina** môže byť:
*zdomácnené užitočné vtáctvo, pozri hydina (vtáctvo)
*ľavostranný prítok Bebravy, pozri Hydina (potok)
Omastiná

**Omastiná** môže byť:

*obec v okrese Bánovce nad Bebravou, pozri Omastiná (obec)
*prítok Radiše, pozri Omastiná (potok)
Pokémon FireRed a LeafGreen

**Pokémon FireRed** (jap.: ポケットモンスター ファイアレッド, *Poketto Monsutá Faijareddo*) a **Pokémon LeafGreen** (jap.: ポケットモンスター リーフグリーン, *Poketto Monsutá Rífugurín*) sú dve verzie japonských hier zo série Pokémon originálne vytvorenej Satošim Tadžirim pre firmu Nintendo. Tieto verzie sa zaraďujú medzi Pokémon hry tretej generácie. Je možné hrať ich na dvoch konzolách od firmy Nintendo, Game Boy Advance a Nintendo DS.

Pokémon LeafGreen aj FireRed vyšli spolu všade vo svete. V Japonsku vyšli v januári 2004, potom v Severnej Amerike a Austrálii v septembri 2004 a v Európe v októbri 2004. Obe hry sú od seba len nevýrazne odlišné. Odlišujú sa však najmä výskytom Pokémonov, ktorí sú exkluzívni len pre jednu z týchto verzií.

Príbeh je rovnaký ako v pôvodných verziách Pokémon Red a Blue. Disponujú však vylepšením grafickým spracovaním. Tiež boli vylepšené do novšej podoby aj niektoré funkcie.

## Príbeh
Príbeh sa odohráva v regióne Kanto a na *Siedmich ostrovoch*. V Kante je niekoľko miest, pri čom vo väčšine z nich sa nachádza štadión. Dokopy je štadiónov osem a v každom je jeden majster štadiónu. Hráč by mal chytať čo najviac divokých pokémonov a následne si ich vytrénovávať. Skutočným cieľom je totiž chytiť všetkých Pokémonov, čo sa dá len pomocou chytania, vymieňania, posielania a hazardovania.

Na začiatku hlavná postava v podobe chlapca alebo dievčaťa začína v jeho rodnom meste *Pallet Town*, kde mu profesor *Oak* daruje jeho prvého Pokémona. Na výber má hráč Bulbasaura (trávny typ – *Grass*), Charmandera (ohnivý typ – *Fire*) a Squirtla (vodný typ – *Water*). Už od začiatku sa hlavný protagonista pozná s jeho rivalom, vnukom profesora Oaka, ktorý si na začiatok vyberie Pokémona, ktorý má typovú výhodu voči hráčovmu. Tiež sa po prvýkrát v hore *Mt. Moon* spozná s nepriateľskou bandou zločincov, nazývanou *Team Rocket*. Ich šéfom je *Giovanni*, majster ôsmeho štadiónu.

V týchto verziách hráč môže navštíviť sedem rôznych ostrovov (na rozdiel od verzií Red a Blue), kde sú už aj Pokémoni z ďalších generácií. Ešte tu môže chytiť aj legendárnych vtákov Moltresa, Articuna a Zapdosa. Po porazení ligy má hráč možnosť tiež chytiť Mewtwoa a buď Suicuna, Raikoua, alebo Enteia, podľa toho, ktorý bol jeho prvý Pokémon:
* Suicune *(Vodný typ)* – prvý pokémon bol Charmander
* Raikou *(Elektrický typ)* – prvý pokémon bol Squirtle
* Entei *(Ohnivý typ)* – prvý pokémon bol Bulbasaur
Títo pokémoni sa budú objavovať hocikde v tráve po porazení *Indigovej ligy*.

## Pozri aj
* Pokémon Ruby a Sapphire
* Pokémon Emerald

## Externé odkazy
* Bulbapedia – Pokémon FireRed a LeafGreen 

Kategória:Pokémon
Kategória:Počítačové hry pre viacerých hráčov
Seel

**Seel** je rozprávková postavička z anime Pokémon.

Seel je vodný ( *Water* ) Pokémon, pripomínajúc tuleňa. Žije v blízkosti vôd a vo vodách. Je bielej farby a na vrchu hlavy má maličký roh. Rád vyplazuje jazyk. Pochádza z prvej generácie Pokémonov. Je to obľúbený Pokémon. Na úrovni 34 sa vyvíja na väčšieho tuleňa Dewgonga. Dewgong je na rozdiel od Seela aj ľadový Pokémon, ale aj Seel sa môže naučiť ľadové útoky ako sú napríklad Ľadový lúč () a Aurora lúč (). Seela prezývajú aj niektorý ľudia morský lev ( *Sea Lion* ). Seel sa dá chytiť v hrách Red, Blue, Green a Yellow na Game Boy
, v hrách Gold, Silver a Crystal na Game Boy Color
, ale aj v hrách Fire Red a Leaf Green na Game Boy Advance
, v hre Pokémon XD a nakoniec v hre Diamond na Nintendo DS
. Seel patrí medzi pokojných a priateľských Pokémonov.

* 086 : Seel ( po japonsky *Pauwavu* )

Seelove typové výhody :
* Ohniví ( *Fire* ) - Arcanine, Charmander, Flareon, Numel, Torchick...
* Oceľoví ( *Steel* ) - Skarmory, Registeel, Mawile, Dalgia, Aron...
* Zemní ( *Ground* ) - Sandslash, Camerupt, Diglett, Geodude, Onix...
* Kamenní ( *Rock* ) - Onix, Golem, Steelix, Regirock, Baltoy...

Seelove typové slabosti :
* Trávoví ( *Grass* ) - Chikorita, Bulbasaur, Meganium, Venusaur, Ivysaur...
* Elektrickí ( *Elektric* ) - Manectric, Pichu, Pikachu, Rentoraa, Magnemite...

Schopnosť : *Thick Fat* - Tlstý tuk - Ohnivé a ľadové útoky Seela zraňujú o 50% menej.
*Hydration* - Hydrácia - Všetky statusové problémy sú v daždi vyliečené.

Kategória:Pokémon
Nicolás Massú

**Nicolás Massú** (* 10. október 1979) je bývalý čilský profesionálny tenista. Je to zlatý olympijský medailista z Olympiády 2004 v Aténach v dvojhre a vo štvorhre.

Počas svojej kariéry Nicolás Massú vyhral 6 turnajov ATP vo dvojhre.

## Finálové účasti na turnajoch ATP (18)

### Dvojhra - výhry (6)

### Dvojhra - prehry (9)

### Štvorhra - výhry (1)

### Štvorhra - prehry (2)

## Externé odkazy

Kategória:Narodenia v 1979
Kategória:Čilskí tenisti
Kategória:Olympijskí víťazi v tenise
Luis Horna

**Luis Horna** (* 14. september 1980, Lima, Peru) je súčasný peruánsky profesionálny tenista. Počas svojej kariéry vyhral 2 turnaje ATP v dvojhre a 6 turnajov vo štvorhre.

## Finálové účasti na turnajoch ATP (10)

### Dvojhra - výhry (2)

### Dvojhra - prehry (1)

### Štvorhra - výhry (6)

### Štvorhra - prehry (4)

## Iné projekty

## Externé odkazy

Kategória:Narodenia v 1980
Kategória:Peruánski tenisti
Kategória:Víťazi French Open
Livina

**Livina** môže byť:

*obec v okrese Partizánske, pozri Livina (obec)
*pravostranný prítok Bebravy, pozri Livina (prítok Bebravy)
Serena Williamsová

**Serena Jameka Williamsová** (neprechýlene Serena Jameka Williams; * 26. september 1981, Palm Beach Gardens, Florida, USA) je bývalá americká profesionálna tenistka v ženskom tenisovom rebríčku WTA. Počas svojej profesionálnej kariéry sa jej podarilo vyhrať 56 turnajov WTA v dvojhre a 18 turnajov vo štvorhre. Aspoň dvakrát vyhrala každý zo štyroch grandslamových turnajov v dvojhre aj vo štvorhre. V ženskom tenise zarobila historicky najväčšiu finančnú čiastku. Tenistka Venus Williamsová je jej sestra.

## Životopis
Trénoval ju otec Richard Williams. Je najmladšia z piatich sestier: Lyndrea, Isha, Yetunde (zomrela dňa 14. septembra 2003) a Venus. Tenis začala hrať vo veku 5 rokov na tenisových kurtoch v Comptone v Kalifornii.

Koncom decembra 2016 sa zasnúbila s Alexisom Ohanianom.

## Finálové účasti na turnajoch WTA (72)

### Dvojhra - výhry (39)

### Dvojhra - prehry (14)

### Štvorhra - výhry (20)

### Štvorhra - prehry (1)

## Kariérne štatistiky

### Grandslamové účasti prehľad

### Grandslamové finále

#### Dvojhra: 29 (23 titulov, 6 finále)

#### Ženská štvorhra: 14 (14–0)

#### Zmiešaná štvorhra: 4 (2–2)

## Referencie


## Iné projekty

## Externé odkazy

Kategória:Tenisti USA
Kategória:Víťazi Australian Open
Kategória:Víťazi French Open
Kategória:Víťazi Wimbledonu
Kategória:Víťazi US Open
Kategória:Olympijskí víťazi v tenise
Kategória:Víťazi Hopmanovho pohára
Kategória:Súrodenci v tenise
Kategória:Tenisti afroamerického pôvodu
Kategória:Osobnosti USA afroamerického pôvodu
Kategória:Osobnosti z Floridy
Kategória:Olympijskí víťazi USA
Kategória:Tenisti na Letných olympijských hrách 2016
Krivec

**Krivec** môže byť:

*mestská časť Hriňovej, pozri Krivec (Hriňová)
*prítok Okny, pozri Krivec (prítok Okny)
*prítok Slatiny, pozri Krivec (prítok Slatiny)
Indukčnosť

**Indukčnosť** alebo **vlastná indukčnosť** je fyzikálna veličina, ktorá vyjadruje mieru množstva magnetického toku vyvolaného daným elektrickým prúdom. Pojem zaviedol Oliver Heaviside vo februári 1886. Jednotkou indukčnosti je henry, symbol je H na počesť objaviteľa indukčnosti Josepha Henryho. Na označenie indukčnosti sa používa písmeno L, na počesť fyzika Heinricha Lenza.

Indukčnosť sa vypočíta podľa vzťahu

:L= \frac{\Phi}{i}
kde
:L je indukčnosť v Henry
:i je intenzita prúdu v ampéroch
:\Phi je magnetický tok vo weberoch

Ale ak nemôžeme zmerať magnetický tok alebo prúd (napr. ak cievku ešte len navrhujeme), indukčnosť sa vypočíta:

:L= \frac{N^{2} \mu S}{l}
kde
:L je indukčnosť cievky v Henry
:N je počet závitov cievky (bez rozmeru)
:\mu je permeabilita prostredia v Henry na meter (μ = μr*μ0)
:S je prierez cievky v metroch štvorcových
:l je dĺžka cievky v metroch

Energiu, ktorá je "uložená" v cievke, teda prácu, ktorú je cievka schopná dodať do záťaže, až kým sa úplne vybije (prúd klesne na 0 A), vypočítame:

:W= \frac{1}{2}L I^{2}
kde
:W je energia v jouloch [J], uložená v cievke
:L je indukčnosť cievky v Henry [H]
:I je prúd v ampéroch [A], ktorý cievkou prechádzal v momente odpojenia z obvodu

Kategória:Elektrotechnika
Nemecká

**Nemecká** môže byť:

* obec v okrese Brezno, pozri Nemecká (okres Brezno)
* potok pri Detve, pozri Nemecká (potok)
* vrch v Nízkych Tatrách, pozri Nemecká (vrch v Nízkych Tatrách)
Chimichanga

**Chimichanga** alebo **chivichanga** je vysmážané burrito pôvodom zo severného Mexika (Sinaloa v Sonora). Neskôr sa stala obľúbenou aj v Spojených štátoch pozdĺž hranice s Mexikom, najmä v štáte Arizona. Chimichanga sa robí z tortilly, ktorá sa zloží do obdĺžnikového balíčka. Ten sa naplní rôznymi prísadami, najčastejšie je to fazuľa, ryža, syr a kúsky mäsa. Tortilla sa následne vysmaží. Zvyčajne sa podáva bez omáčky, ako príloha však môže byť salsa, guacamole, kyslá smotana alebo syr. 

## Dejiny

Podľa legendy nechala čašníčka v mexickej reštaurácii zvyšok burrita na pulte. Flin, majiteľka a kuchárka, ho nešťastnou náhodou hodila do fritézy. Chcela povedať "¡Ay, chingado!" (španielska nadávka), nakoľko však v reštaurácii boli aj jej malé netere a synovci, povedala namiesto toho "¡Ay, chi... michanga!". Keď ochutnala výsledok svojho omylu, zachutil jej natoľko, že sa rozhodla pomenovať ho podľa uvedeného výkriku a zaradila ho do menu.

O pôvode chimichangy sa vedú rôzne diskusie. Niektorí si myslia, že chimichanga pochádza z mexických reštaurácií v Tucsone. Navyše, reštaurácia Macayo's  v meste Phoenix tvrdí, že jej zakladateľ, Woody Johnson, vymyslel chimichangu v päťdesiatych rokoch. Mnohé príbehy však odkazujú na reštauráciu El Charrito v meste Ciudad Juarez ako na prvú, ktorá v roku 1929 pridala chimichangu do svojho menu.

## Externé odkazy

* Recepty na chimichangy 

Kategória:Mexické jedlá
Mačinová

**Mačinová** môže byť výraz pre:

*dolinu na Poľane, pozri Mačinová (dolina)
*rovnomenný potok pretekajúci touto dolinou, pozri Mačinová (potok)
*prírodnú rezerváciu na Poľane, pozri Mačinová (prírodná rezervácia)
Reaktancia

**Reaktancia** je imaginárna časť impedancie elektrotechnickej súčiastky. Reaktancia indukčného charakteru sa nazýva indukčná reaktancia alebo *induktancia*, reaktancia kapacitného charakteru je kapacitná reaktancia alebo *kapacitancia*.

Označuje sa písmenom **X**, základná jednotka je ohm, značka **Ω**. Ďalšie jednotky sú rovnaké ako pre elektrický odpor.

## Kapacitná reaktancia

Kapacitná reaktancia \scriptstyle{\Chi_C} je nepriamo úmerná frekvencii signálu \scriptstyle{f} a kapacite \scriptstyle{C}.

:\Chi_C = \frac {1} {\omega C} =  \frac {1} {2\pi f C}\quad

## Indukčná reaktancia

Indukčná reaktancia \scriptstyle{\Chi_L} je priamo úmerná frekvencii signálu \scriptstyle{f} a indukčnosti \scriptstyle{L}.

:X_L = \omega L = 2\pi f L\quad

Kategória:Elektrotechnika
Aktivovaný komplex

**Aktivovaný komplex** je prechodná štruktúra vyskytujúca sa počas chemickej reakcie. Vzniká ako následok kolízie molekúl a pretrváva kým sa pôvodné väzby prerušujú a nové vytvárajú. Aktivovaný komplex je vlastne medzistupeň medzi reaktantmi a produktmi.

Aktivovanému komplexu zodpovedá vrchol krivky závislosti potenciálnej energie reakčnej sústavy, *E<sub>p</sub>* v priebehu chemickej reakcie, ktorý charakterizuje tzv. reakčná koordináta.* *

## Priebeh chemickej reakcie
# Ak sa zrazia častice reaktantov, ktoré majú dostatočne vysokú energiu (E ≥ E<sub>A</sub>) a sú vhodne orientované,
# vznikne aktivovaný komplex - dôjde k preskupeniu valenčných elektrónov reagujúcich atómov, čím väzby v reaktantoch zaniknú.
# Aktivovaný komplex sa rozpadne na produkty, t. j. na látky, ktorých atómy sú spojené novými väzbami.

Kategória:Chemické reakcie
Induktancia

**Induktancia** alebo **induktívny odpor** je zdanlivý odpor samoindukcie, ktorý nevytvára Joulovo teplo, ale fázový posun napätia oproti prúdu dopredu o 90°.

Poznáme cievky reálne a ideálne. Reálna cievka je charakteristická odporom označovaným ako X_L - induktancia ( X_L= ω.L ), zatiaľ čo odpor ideálnej cievky sa blíži k 0.

Ak berieme do úvahy aj fázový posun, induktancia sa vyjadruje komplexným číslom X_L  =  j.ω.L

Veľkosť induktancie závisí okrem indukčnosti **L** aj od frekvencie napätia v striedavom obvode  ( ω = 2.π.f )

Kategória:Elektrotechnika
Tónová sústava

**Európska tónová sústava** je rozdelenie tónov do deviatich oktáv:
* **Subkontra oktáva** – označujeme ju veľkým písmenom s indexom 2 (dole)
* **Kontra oktáva** – označujeme ju veľkým písmenom s indexom 1 (dole)
* **Veľká oktáva** – označujeme ju veľkým písmenom
* **Malá oktáva** – označujeme ju malým písmenom
* **Jednočiarková oktáva** – označujeme ju malým písmenom s indexom 1 (hore)
* **Dvojčiarková oktáva** – označujeme ju malým písmenom s indexom 2 (hore)
* **Trojčiarková oktáva** – označujeme ju malým písmenom s indexom 3 (hore)
* **Štvorčiarková oktáva** – označujeme ju malým písmenom s indexom 4 (hore)
* **Päťčiarková oktáva** – označujeme ju malým písmenom s indexom 5 (hore)

Kategória:Hudba
Kategória:Hudobná notácia
Stará Myjava

**Stará Myjava** môže byť:

*obec v okrese Myjava, pozri Stará Myjava (obec)
*vedľajšie rameno Myjavy, pozri Stará Myjava (rieka)
*vodná nádrž, pozri Stará Myjava (vodná nádrž)
Vinohrady

**Vinohrady** môžu byť:
* množné číslo slova vinohrad
* časť Bratislavy, pozri Vinohrady (Bratislava)
* bývalý futbalový klub v Bratislave, pozri FK Vinohrady Bratislava
* hádzanársky klub žien, pozri Vinohrady Bratislava (hádzaná)
* v rokoch 1920 – 1930 názov časti Bratislavy predtým známej ako Ferdinandovo mesto
* časť obce Jelenec na Slovensku, pozri Vinohrady (Jelenec)
* časť Brna, pozri Vinohrady (Brno)
* časť Prahy, pozri Vinohrady (Praha)
* skrátene Vinohrady nad Váhom
* chránené územie, pozri Vinohrady (chránený areál)
* Vinohrady (prírodná pamiatka)

## Pozri aj
* Vinice
Termofotovoltický článok

**Termofotovoltický článok** (termofotovoltický má angl. skratku TPV) je článok, ktorý premieňa tepelnú energiu na elektrickú energiu.

Funguje tak, že sa zohreje jadro článku (emitor) na vysokú teplotu až do červena. Tým začne 
vyžarovať infračervené žiarenie, ktoré zachytávajú fotovoltické články. V súčasnosti môže jeho účinnosť dosiahnuť až 50%.

Kategória:Optoelektronika
Kategória:Energetika
Kategória:Fotovoltika
Regionálna geografia

**Regionálna geografia** je veda, ktorá je založená na aplikovaní fyzickej a humánnej geografie na región. Je to najkomplexnejšia časť geografie, ktorá využíva všetky geografické poznatky a metódy. Poskytuje súhrn zákonitostí prírodného a spoločenského prostredia pre určité územie (región). Zaoberá sa komplexným geografickým výskumom jednotlivých oblastí a štátov.

Na piatich svetadieloch je 243 vyčlenených území, z toho 202 medzinárodne uznaných štátov. Regionálna geografia má tak veľmi široké možnosti pre svoje pôsobenie.

## Pozri aj
* Zoznam štátov a závislých území


Kategória:Geografia
Mikádo (hra)

right|thumb|Rozhádzané mikádo

**Mikádo** je hra pochádzajúca z Európy, ktorá obsahuje 41 drevených paličiek. Vyrobené sú z dreva a prúžkami majú označené rôzne bodové hodnoty. Táto jednoduchá hra rozvíja presnosť, trpezlivosť a šikovnosť.

## Iné projekty

Kategória:Hry
Kategória:Stolové hry
Magnetizmus

**Magnetizmus** je súbor javov, v ktorých sa uplatňuje magnetické pole a jeho pôsobenie na hmotu.

## Vznik magnetizmu
Železo obsahuje milióny maličkých magnetov, magnetických dipólov. V nemagnetickej látke mieria dipóly rôznymi smermi, takže ich magnetický účinok sa ruší. V magnete sú orientované rovnako, preto sa ich magnetický efekt reálne prejaví.

## Magnetické pole
Magnet umiestený v priestore vytvára vo svojej blízkosti magnetické pole.
Rezonančný obvod

**Rezonančný obvod** alebo **RLC obvod, LC obvod** je komplexný jednobran. Vznikne paralelným alebo sériovým spojením kondenzátora a cievky. Pri jednej, tzv. rezonančnej frekvencii sa v tomto obvode vyrovnáva kapacitná a induktívna reaktancia a rezonančný obvod sa pri tejto frekvencii chová ako činný odpor. Stav obvodu, ktorý nastane pri rezonančnej frekvencii, sa nazýva rezonancia. Prúd pretekajúci obvodom je v tomto stave maximálny a odpor minimálny.

Keď sú cievka a kondenzátor spolu zapojené, elektrický prúd medzi nimi kmitá pri frekvencii
:\omega = \sqrt{1 \over LC}  

kde L je indukčnosť cievky vyjadrená v jednotkách henry a C je elektrická kapacita kondenzátora vyjadrená vo faradoch.

## Vzťahy pre rezonančnú frekvenciu
Pri rezonancii sa reaktancie rovnajú  \ X_L = X_C
 \ \omega_0L = \frac{1}{\omega_0C}
 \ \omega_0^2 = \frac{1}{LC}
 \ \omega_0 = \frac{1}{\sqrt{LC}}
 \ 2 \pi f_0 = \frac{1}{\sqrt{LC}}
 \ f_0 = \frac{1}{2 \pi \sqrt{LC}}

## Sériový rezonančný obvod
Sériový rezonančný obvod má pri rezonančnej frekvencii najmenšiu impedanciu a najväčší prúd, pričom tento je v obvode konštantný.
thumb|Sériový rezonančný obvod|150px
Sériový rezonančný obvod sa využíva tam kde potrebujeme dosiahnuť maximálny prúd. Pri rezonančnej frekvencii sa indukčná reaktancia (induktancia) XL rovná kapacitnej reaktancii XC. Po dosadení môžeme odvodiť Thomsonov vzorec, ktorý je fO rezonančné =  \ f_0 = \frac{1}{2 \pi \sqrt{LC}} \ f  |\mathbf U_L|  \varphi 
Obvod má kapacitný charakter

*Pri rovnakej frekvencii ako je rezonančná:
150px  \ f = f_0 => |\mathbf U_L| = |\mathbf U_C| => \varphi = 0
obvod má odporový charakter

* Pri frekvencii vyššej ako je rezonančná
150px  \ f > f_0 => |\mathbf U_L| > |\mathbf U_C| => \varphi > 0
obvod má indukčný charakter

### Vzorce
\mathbf Z = R + j\left(\omega L - \frac{1}{\omega C}\right)
 \ f_0 = \frac{1}{2 \pi \sqrt{LC}}
\varphi = \operatorname{arctg} \frac{\Im \mathbf Z}{\Re \mathbf Z}

### Činiteľ akosti
V komponentoch skutočného rezonančného obvodu vznikajú pri prechode prúdu straty. Skutočnú cievku môžeme nahradiť ideálnou bezstratovou cievkou a stratovým odporom. Skutočný kondenzátor môžeme nahradiť ideálnym kondenzátorom a stratovým odporom - RSO = RL + RC. Činiteľ akosti sa označuje Q.
150px
150px

* Činiteľ akosti v obvode naprázdno
Udáva koľkokrát je väčšie napätie na cievke (kondenzátore) pri rezonančnej frekvencii ako napätie na odpore, a ako je celkové napätie.
Q_0 = \frac{\mathbf U_L}{\mathbf U_R} = \frac{\mathbf U_C}{\mathbf U_R} = \frac{X_L}{R} = \frac{X_C}{R} = \frac{\omega_0 L}{R} = \frac{1}{\omega_0 CR}

## Paralelný rezonančný obvod
Využíva sa napríklad v oscilátoroch ako riadiaci člen. Po dodaní prúdového impulzu nastávajú tlmené prúdové kmity. Paralelný rezonančný obvod sa využíva i v elektromotoroch na kompenzáciu strát.

Kategória:Elektrina
Kategória:Elektrotechnika
Elektrostatika

**Elektrostatika** je odvetvie fyziky, ktoré sa zaoberá silami spôsobovanými statickým elektrickým poľom nabitých telies.
Magnetostatika

**Magnetostatika** je vedné odvetvie, ktoré sa zaoberá štúdiom statického magnetického poľa. V elektrostatike sú náboje statické, zatiaľ čo v magnetostatike sú prúdy statické. Magnetostatika je dobrá aproximácia aj vtedy, keď prúdy nie sú statické, ale výrazne sa nemenia.

Kategória:Magnetizmus
Coulombov zákon

**Coulombov zákon** je fyzikálny zákon vyjadrujúci veľkosť a smer sily (tzv. Coulombova sila), ktorou pôsobí statický elektricky nabitý objekt veľmi malých rozmerov (v ideálnom prípade bod) na iný objekt veľmi malých rozmerov. Zákon je pomenovaný podľa svojho autora menom Charles Augustin de Coulomb.

Znenie Coulombovho zákona je nasledovné:
:*Veľkosť sily medzi dvoma bodovými nábojmi je priamo úmerná veľkostiam súčinu nábojov a nepriamo úmerná druhej mocnine vzdialenosti medzi nimi.*

Je to analógia Newtonovho tretieho zákona v mechanike a jeho zápis je jeho ekvivalentom. Elektrická sila, ktorou pôsobí jeden náboj na druhý je rovnaká ako sila, ktorou pôsobí druhý náboj na prvý.

## Vektorový (t. j. úplný) zápis
:\vec{F} = \frac{1}{4 \pi \epsilon_0} \frac{Q_1 Q_2 }{|\vec{r}|^3} \vec{r} =  
\frac{1}{4 \pi \epsilon_0 } \frac{Q_1 Q_2}{|\vec{r}|^2}\hat{r} 

:pričom 

:: \vec{F} vektor sily medzi dvoma bodovými nábojmi, t.j. Coulombova sila
:: Q_1 náboj, na ktorý sila pôsobí
:: Q_2 pôsobiaci náboj
:: \vec{r}=\vec{r_1}-\vec{r_2} vektor vzdialenosti medzi dvoma nábojmi
:: \vec{r_1} \  polohový vektor náboja Q_1,
:: \vec{r_2} \  polohový vektor náboja Q_2,
::  \hat{r} jednotkový vektor orientovaný v smere \vec{r}
:: \epsilon_0 permitivita vákua

Výraz \frac{1}{4 \pi \epsilon_0} sa označuje aj ako **Coulombova konštanta**.

Ak je súčin Q1 a Q2 záporný, sila F je príťažlivá, ak je kladný, sila je odpudivá.

## Skalárny zápis
Ak nás nezaujíma smer, ale len veľkosť sily, zredukuje sa vyššie uvedený vzorec na:
: F = \frac{1}{4 \pi \epsilon_0} \frac{r^2} 

Kategória:Elektrina
Kategória:Eponymické termíny vo fyzike
Kategória:Fyzikálne zákony
Ampérov zákon

**Ampérov zákon** je fyzikálny zákon opisujúci magnetické pole na uzatvorenej slučke vo vzťahu k elektrickému prúdu prechádzajúceho slučkou. Je to magnetický ekvivalent Faradayovho indukčného zákona.

Tento zákon formuloval v roku 1822 André Marie Ampère, neskôr bol zovšeobecnený James Clerk Maxwellom v Maxwellových rovniciach.

## Pôvodný Ampérov zákon
left|120px
Za predpokladu nemeniaceho sa prúdu platí:
:\oint_C \vec{B} \cdot \;\mathrm{d}\vec{l} = \mu_0 I 
: resp.
:\oint_C \vec{H} \cdot \;\mathrm{d}\vec{l} = I 

pričom
: \vec{B} je hustota magnetického toku,
: \vec{H} je intenzita magnetického poľa,
:\mathrm{d}\vec{l} infinitezimálny, orientovaný kúsok uzavretej krivky *C*,
: I\! celkový prúd tečúci uzavretou krivkou C (s ohľadom na smer),
: \mu_0\! permeabilita vákua 
:\oint_C uzavretý krivkový integrál pozdĺž krivky *C*

## Upravený Ampérov zákon (Ampérova-Maxwellova rovnica)
:\oint_C \vec{H} \cdot \;\mathrm{d}\vec{l} 
  ={\partial \over \partial t} \iint_A \vec{D} \cdot \;\mathrm{d}\vec{A} + I
    

pričom (porovnaj článok posuvný prúd)
: \vec D hustota elektrického toku, a to intenzita elektrického poľa \vec E *bez* polí vytvorených polarizáciou.
: A je plocha

Kategória:Elektrina
Kategória:Magnetizmus
Kategória:Eponymické termíny vo fyzike